CELEX: 32013R0275
Language: hr
Date: 2013-03-19 00:00:00
Title: Provedbena uredba Komisija (EU) br. 275/2013 od 19. ožujka 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               85
            
         32013R0275
   
               L 084/7
            
            
               SLUŽBENI LIST EUROPSKE UNIJE
            
            
               19.03.2013.
            
         
      PROVEDBENA UREDBA KOMISIJA (EU) br. 275/2013
   od 19. ožujka 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koja nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje su izdala carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Modul s LCD zaslonom s tekućim kristalima (LCD-modul), dijagonalnih mjera ekrana oko 11 cm (4,3 inča), rezolucije 480 × 272 piksela, u okviru, opremljen tiskanim krugovima za adresiranje piksela i pozadinskim osvjetljenjem.
               Modul je namijenjen ugradnji u različite proizvode iz poglavlja 85., na primjer aparate za reprodukciju medija (media playeri) ili radio prijemnike, koji se mogu razvrstati u različite tarifne brojeve, na primjer 8519, 8521, 8527 ili 8528.
            
            
               8548 90 90
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature, napomenom 2.c uz odjeljak XVI. i tekstom oznaka KN 8548, 8548 90 i 8548 90 90.
               Budući da se modul može ugraditi u aparate koji se na primjer mogu razvrstati u tarifne brojeve 8519, 8521, 8527 ili 8528, nije prikladan za uporabu isključivo ili prvenstveno s aparatima iz tarifnog broja 8519 ili 8521, ili za uporabu isključivo ili prvenstveno s aparatima iz tarifnih brojeva od 8525 do 8528. Stoga se ne može razvrstati u tarifne brojeve 8522 i 8529.
               Modul se stoga razvrstava kao električni dijelovi strojeva ili aparata, nespomenuti niti uključeni na drugom mjestu u poglavlju 85, s oznakom KN 8548 90 90.